Henkilö on liikkunut Kirkkonummen keskustassa tai sinne johtavilla kevyen liikenteen väylillä keskiviikkoiltana kello 20.–20.30 välillä.

Länsi-Uudenmaan poliisi kaipaa havaintoja ja vihjeitä Kirkkonummen keskustassa liikkuneesta henkilöstä, jonka vaatteissa tai kehossa on ollut verta. Henkilö on liikkunut Kirkkonummen keskustassa tai sinne johtavilla kevyen liikenteen väylillä keskiviikkona 11. huhtikuuta kello 20.00–20.30 välillä.

Hän on mahdollisesti liikkunut polkupyörällä tai taluttanut sitä. Poliisi tutkii henkilön vakavien vammojen taustaa ja syntymekanismia.

Asiasta jotain tietäviä tai mahdollisesti tapahtumien nähneitä henkilöitä pyydetään olemaan yhteydessä poliisiin puhelimitse numeroon 0295 438 050 (Kirkkonummen poliisiaseman rikostutkinta) tai 0295 413 031 (nauhoite) tai sähköpostitse osoitteeseen vihjeet.espoo@poliisi.fi.